मौसम विभाग ने आज मंगलवार को कुमाऊं मण्डल में भारी बारिश का पूर्वानुमान जताया है. उत्तऊराखंड के जनपद पिथौरागढ़, चंपावत, नैनीताल और उधमसिंह नगर के कुछ स्थानों पर भारी बारिश हो सकती है. प्रदेश के मुख्य सचिव उत्पल कुमार सिंह ने एडवाइजरी जारी कर इन जनपदों के जिलाधिकारियों को सतर्क रहने के निर्देश दिए हैं. खासतौर से मानसरोवर यात्रियों को सजग रहने और जिला प्रशासन से समन्वय बनाये रखने की सलाह दी गई है. आपदा प्रबंधन और एसडीआरएफ को भी हिदायत दी गई है कि एहतियात के तौर पर किसी भी स्थिति से निपटने के लिए तैयार रहें.